Президент Ермек Көшербаевқа тапсырмалар берді
"Президент Ермек Көшербаевқа тапсырмалар берді" | "https://abai.kz/post/170106"
TITLE: Президент Ермек Көшербаевқа тапсырмалар берді
URL: https://abai.kz/post/170106
META: "Президент Ермек Көшербаевқа тапсырмалар берді" | "https://abai.kz/post/170106"
DATE: 19.06.2023
AUTHOR(s): Abai.kz
TOTAL WORDS: 103
TEXT: Мемлекет басшысы Шығыс Қазақстан облысының әкімі Ермек Көшербаевты қабылдады, деп хабарлайды Ақорда . Президент Қасым-Жомарт Тоқаев кездесу барысында өңірдің жаңа басшысына маңызды міндеттер жүктеді. Атап айтқанда, азаматтардың тұрмыс сапасы мен әл-ауқатын одан әрі арттыру, аймақ экономикасын дамыту мәселелеріне назар аударды. Сондай-ақ өнеркәсіп, ауыл шаруашылығы, шағын және орта кәсіпкерлік салаларындағы тұрақты өсімді қамтамасыз етуді тапсырды. Сонымен қатар Мемлекет басшысы Қатон-Қарағай, Марқакөл аудандарын қайта құру жөнінде шешім қабылданғанына тоқталып, шекаралас аумақтағы елді мекендерді жүйелі түрде дамыту қажет екенін айтты. Президент облыс әкіміне коммуналдық инфрақұрылым нысандарын жаңғырту, жылу электр стансаларының үздіксіз жұмысын қамтамасыз ету және жылыту маусымына дайындық жұмыстарын пысықтау жөнінде тапсырма берді. Сурет: Ақорда Abai.kz
